Keski-Pohjanmaan OMT-fysioterapia / Punica Oy

# Omavalvontasuunnitelma

**Sosiaali- ja terveydenhuollon valvonnasta annetun lain 27 §:n ja Valviran määräyksen 1/2024 mukainen palveluyksikön omavalvontasuunnitelma**

Tätä omavalvontasuunnitelmaa on päivitetty viimeksi 07.02.2025

Sisällys

Johdanto 3

1. Palveluntuottajaa, palveluyksikköä ja toimintaa koskevat tiedot 4

1.1 Palveluntuottajan perustiedot 4

1.2 Palveluyksikön perustiedot 4

1.3 Palvelut, toiminta-ajatus ja toimintaperiaatteet 4

2. Asiakas- ja potilasturvallisuus 5

2.1 Asiakkaan/potilaan asema ja oikeudet………………………………………………………………… 5

2.2 Ammatillinen osaaminen………………………………………………………………………………… 6

2.3 Hoidon laatu ja muistutusten käsittely………………………………………………………………… 6

2.4 Potilasasiamies…………………………………………………………………………………………… 7

2.5 Potilasturvallisuus………………………………………………………………………………………… 7

2.6 Työturvallisuus…………………………………………………………………………………………… 8

3. Toimitilat, laitteet ja tarvikkeet……………………………………………………………………………… 9

3.1 Toimitilat, tilojen turvallisuus ja siivous 9

3.2 Laitteet ja tarvikkeet 9

4. Tietosuoja ja tietoturvallisuus 10

4.1 Potilastietojärjestelmä 10

4.2 Asiakas- ja potilastietojen käsittely 10

5. Omavalvonnan riskienhallinta 11

5.1 Riskien ja epäkohtien tunnistaminen ja korjaavat toimenpiteet 11

6. Omavalvontasuunnitelman toimeenpano, päivittäminen ja julkaiseminen 12

6.1 Toimeenpano ja päivittäminen 12

6.2 Julkaiseminen 12

Liitteet 13

# Johdanto

Laki sosiaali- ja terveydenhuollon valvonnasta astui voimaan 1.1.2024. Sen mukaan palveluntuottajan on valvottava oman toimintansa laatua ja asianmukaisuutta sekä asiakas- ja potilasturvallisuutta.

Velvollisuus laatia palveluyksikkökohtainen omavalvontasuunnitelma perustuu sosiaali- ja terveydenhuollon valvontalain (741/2023) 27 §:n ja sen perusteella laadittuun Valviran määräykseen 1/2024. Palveluyksiköllä tarkoitetaan toiminnallisesti ja hallinnollisesti järjestettyä kokonaisuutta, jossa tuotetaan sosiaali- ja terveyspalveluita. Jokaisella palveluyksiköllä on lähtökohtaisesti omat nimetyt vastuuhenkilöt.   
   
Omavalvontasuunnitelman tarkoituksena on keskittyä erityisesti riskien tunnistamiseen ja riskien ennalta ehkäisyyn konkreettisin omavalvontasuunnitelmaan kirjattavin keinoin. Omavalvontasuunnitelma on käytännön hoito- ja kuntoutustyön apuväline, jota päivitetään vähintään kerran vuodessa tai kun toiminnassa tapahtuu merkittäviä muutoksia, kuten uusien palvelujen käyttöönottoa tai lainsäädännön muutoksia.

Keskeiset lait:

* Laki sosiaali- ja terveydenhuollon valvonnasta [741/2023](https://www.finlex.fi/fi/laki/alkup/2023/20230741)
* Sosiaali- ja terveydenhuollon valvontalain soveltaminen: [Sote-valvontalain+soveltamisohje.pdf (stm.fi)](https://stm.fi/documents/1271139/1365571/Sote-valvontalain+soveltamisohje.pdf/90ebc10a-8a10-3bb4-423e-d2cb1259c4b0/Sote-valvontalain+soveltamisohje.pdf?t=1701349668622)
* Sosiaali- ja terveysalan lupa- ja valvontavirasto (Valvira): Määräys sosiaali- ja terveydenhuollon palveluntuottajan palveluyksikkökohtaisen omavalvontasuunnitelman sisällöstä, laatimisesta ja seurannasta:

https://www.finlex.fi/data/normit/50504/01\_Valvira\_maarays\_1\_2024.pdf

* Sosiaali- ja terveysministeriön asiakas- ja potilasturvallisuusstrategia ja toimeenpanosuunnitelma 2022–2026 (STM:n julkaisuja 2022:2).

# 1. Palveluntuottajaa, palveluyksikköä ja toimintaa koskevat tiedot

## 1.1 Palveluntuottajan perustiedot

* + Yrityksen virallinen nimi: Keski-Pohjanmaan OMT-fysioterapia Punica Oy
  + Y-tunnus: 0686197-9
  + Toimipaikka: c/o Medirex, Kaarlelankatu 55,67100 Kokkola
  + Puhelin: 0400363466, 0405526045
  + [marko@punica.fi](mailto:marko@punica.fi) ja [susanna@punica.fi](mailto:susanna@punica.fi)
  + verkkosivu: www.punica.fi

## 1.2 Palveluyksikön perustiedot

* + Palveluyksikön nimi: Keski-Pohjanmaan OMT-fysioterapia Punica Oy
  + Yhteystiedot: Kaarlelankatu 55, 67100 Kokkola
  + Palveluyksikön valvontalain 10 §:n 4 momentin mukainen vastuuhenkilö on Marko Mäkinen, 0405526045, marko@punica.fi

## 1.3 Palvelut, toiminta-ajatus ja toimintaperiaatteet

Tämä omavalvontasuunnitelma koskee Keski-Pohjanmaan OMT- fysioterapian ( Punica Oy ) toimintaa ja palveluita. Palveluyksikkö tarjoaa fysioterapiapalveluita näyttöön perustuen ja asiakaslähtöisesti kaiken ikäisille Keski-Pohjanmaan alueella vastaanotto- ja kotikäynteinä.

Tarjoamme myös Keski-Pohjanmaan hyvinvointialueen aikuisille palveluseteliasiakkaille fysioterapiaa toimipaikassamme sekä alihankkijana Medirex Oy:lle Kelan pohjoisen vakuutuspiirin asiakkaille.

Toimimme myös koulutus- ja konsultaatiopalveluita tarjoavana yrityksenä muille terveydenhuoltoalan ammattiryhmille alueesta riippumatta.

Vuositasolla arvioidut asiakasmäärät, joille palveluita tuotetaan on ollut välillä 600-800. Vuonna 2024 asiakasmäärä oli 658 asiakasta vuodessa.

## Yrityksemme arvona on huolehtia ammattitaidostamme jatkuvan kouluttautumisen myötä ja siten tarjota asiakkaillemme mahdollisimman laadukasta, yksilöllistä ja tuloksellista fysioterapiaa. Periaatteenamme on kohdata asiakas psyko-fyysis-sosiaalisena yksilönä ja kunnioittaa hänen omia arvovalintojaan. Noudatamme fysioterapian eettisiä periaatteita ja lainsäädäntöä.

# 2. Asiakas- ja potilasturvallisuus

# 2.1 Asiakkaan / potilaan asema ja oikeudet

Asiakkaan oikeus hyvään kohteluun ja hoitoon:

Jokaisella on oikeus tulla kohdelluksi ja kohdatuksi aina asianmukaisesti asiakkaiden taustasta tai vammasta riippumatta. Jokaisella on oikeus laadultaan hyvään terveyden- ja sairaanhoitoon. Asiakasta on kohdeltava siten, ettei hänen ihmisarvoaan loukata sekä siten, että hänen vakaumustaan ja hänen yksityisyyttään kunnioitetaan. Potilaan äidinkieli, hänen yksilölliset tarpeensa ja kulttuurinsa on mahdollisuuksien mukaan otettava hänen hoidossaan ja kohtelussaan huomioon. Näistä oikeuksista säädetään tarkemmin laissa potilaan asemasta ja oikeuksista (potilaslaki, 785/1992).

Potilaslain mukaiset muut oikeudet, kuten tiedonsaantioikeudet ja itsemääräämisoikeudet:

Asiakkaiden oikeuksien toteutumisessa noudatetaan potilaan asemasta ja oikeuksista annettua lakia, erityisesti lain 5 §:ää jonka mukaan asiakkaalla on oikeus saada tietoa erilaisista hoito- ja jatkohoitovaihtoehdoista kuten asiakkaan valinnanvapauteen tai julkisesti järjestetyn hoidon suorahankintoihin liittyvistä kysymyksistä, sekä erityisesti potilaan asemasta ja oikeuksista annetun lain 6 §:n eli potilaan itsemääräämisoikeuteen liittyvissä kysymyksissä. Viitatun 6 §:n nojalla potilaalla on oikeus tulla hoidetuksi yhteisymmärryksessä hänen kanssaan. Jos potilas kieltäytyy jostain tietystä hoitotoimenpiteestä, on potilasta hoidettava muulla lääketieteellisesti hyväksyttävällä tavalla.

Yrityksessä ei käytetä erillisiä rajoitustoimenpiteitä. Mikäli rajoitustoimenpiteitä olisi käytössä, niistä tehtäisiin erilliset lain edellyttämät päätökset ja etukäteiset suunnitelmat sekä merkinnät myös tähän omavalvontasuunnitelmaan erillisen ”rajoitustoimenpiteet” otsikon alle. Rajoitustoimenpiteiden on lähtökohtaisesti perustuttava lakiin ja ne ovat aina viimesijainen keino. [Lisätietoa Valviran rajoitustoimenpiteet -sivulla](https://valvira.fi/sosiaali-ja-terveydenhuolto/itsemaaraamisoikeuden-rajoittaminen).

Lastensuojelu:

Terveydenhuollon ammattihenkilöiden velvollisuudesta tehdä lastensuojeluilmoitus noudatetaan sitä, mitä lastensuojelulain 25 §:ssä on säädetty. Terveydenhuollon ammattihenkilöllä on lakiin perustuva velvollisuus lastensuojeluilmoituksen tekemiseen hyvinvointialueelle, mutta ilmoitus voidaan tehdä myös lastensuojelulain 25 a §:n nojalla yhdessä lapsen tai hänen vanhempansa kanssa.

Terveydenhuollon ammattihenkilöillä ei ole oikeutta pidättäytyä lastensuojeluilmoituksen tekemisestä, milloin he ovat tehtävässään saaneet tietää lapsesta, jonka hoidon ja huolenpidon tarve, kehitystä vaarantavat olosuhteet tai oma käyttäytyminen edellyttää mahdollista lastensuojelun tarpeen selvittämistä. Lastensuojeluilmoituksen tarkoituksena on aina lasta koskevan tuen tarpeen selvittäminen.

Asiakkaan oikeus osallisuuteen:

Asiakkaan osallisuudella omassa palvelussa tarkoitetaan palveluja käyttävän henkilön oikeuttaa tulla kuulluksi ja sopia palveluistaan yhteisymmärryksessä ammattihenkilöstön kanssa. ([THL:n suosituksia asiakasosallisuudesta palvelujärjestelmässä](https://thl.fi/aiheet/sote-palvelujen-johtaminen/asiakas-palveluissa/asiakasosallisuus-palvelujarjestelmassa) ).

2.2 Ammatillinen osaaminen

Yrityksessämme toimii kaksi omistaja yrittäjää, joilla molemmilla on Suomen Ortopedisen Manuaalisen Terapian yhdistyksen myöntämä OMT- asiantuntijuus. OMT‐fysioterapian asiantuntija on OMT‐fysioterapeutti, joka noudattaa lisäksi Suomen Ortopedisen Manuaalisen Terapian Yhdistyksen (SOMTY ry ) asettamia asiantuntijuuden ylläpitokriteerejä. Lisäksi yrittäjillä on Suomen Fysioterapeuttien myöntämät ammatillista osaamista ja pätevyyttä osoittavat erityisasiantuntijuudet tuki- ja liikuntaelinvaivojen fysioterapiasta sekä manuaalisen terapian erityispätevyydet. OMT-fysioterapeutti Marko Mäkisellä on pitkä soveltavan neurotieteen koulutus amerikkalaiseen z-health järjestelmään. Tätä menetelmää on myös yrityksen omilla sisäisillä koulutuksilla koulutettu OMT-fysioterapeutti Susanna Sinivirta-Mäkiselle. Yrittäjät pitävät yllä ammattitaitoaan jatkuvalla lisäkoulutuksella sekä kertaamalla erityisosaamisen taitoja sisäisin koulutuksin.

2.3 Hoidon laatu ja muistutusten käsittely

## Hoidon laatua seurataan säännöllisesti asiakaspalautteilla, yrittäjien itsearvioinnilla sekä yrittäjien välisillä keskusteluilla. Asiakkailta pyydetään palautetta aina kuntoutusjakson päättyessä suullisesti. Asiakkaalla tai hänen edustajallaan on myös mahdollisuus antaa palautetta nimettömästi yrityksen nettisivuilla olevalla asiakastyytyväisyyskyselyllä ( [www.medirex.fi](http://www.medirex.fi) ). Palautteen voi antaa suoraan yrittäjälle, toimiston sihteerille tai Medirexin johdolle. Palaute voi olla suullista,sähköisesti annettavaa tai viestitse tapahtuvaa. Kaikki palaute käsitellään ja korjaavat toimenpiteet toteutetaan viivyttelemättä. Asian käsittelyn ja mahdollisten korjausten jälkeen tiedotetaan palautteen antajaa sovitulla tavalla.

## Asiakaspalautteita ja -tyytyväisyyskyselyitä käytetään pohjana toiminnan kehittämiselle.

Terveydenhuollon asiakkailla on myös aina oikeus tehdä potilaan asemasta ja oikeuksista annetun lain 3 luvun mukainen muistutus. Toimintayksikön on käsiteltävä muistutus asianmukaisesti ja siihen on annettava kirjallinen vastaus kohtuullisessa ajassa muistutuksen tekemisestä. Vastaus on perusteltava asian laadun edellyttämällä tavalla. Tarvittaessa asiakas tai hänen edustajansa pyydetään ottamaan yhteyttä potilasasiamieheen, joka avustaa asiakasta tai hänen edustajaansa muistutuksen ja potilasvahinkoilmoituksen tekemisessä sekä neuvoo lain soveltamiseen liittyvissä kysymyksissä.

2.4 Potilasasiamies

Yrityksen vastaanottotilassa sekä tässä omavalvontasuunnitelmassa on potilas- ja sosiaaliasiavastaavan yhteystiedot, jolta asiakas saa tarvittaessa lisätietoja potilaan oikeuksista.   
  
Keski-Pohjanmaan hyvinvointialue Soite

SOSIAALI- JA POTILASASIAVASTAAVA

ANNE-MARI FURU

TAVOITETTAVISSA PUHELINNUMEROSTA

044-723 2309 MA-TO klo 9-13

2.5 Potilasturvallisuus

Infektioiden torjunta

Tartuntautilain 17 §:n mukaan terveydenhuollon palveluntuottajalla on oltava infektioiden torjuntasuunnitelma. Toimintayksikössä noudatetaan THL:n infektioiden torjuntaohjeiden tavanomaisia varotoimia.Suunnitelman tarkoituksena on ehkäistä infektioiden leviäminen ja turvata niin henkilöstön, asiakkaiden kuin muiden sidosryhmienkin terveys.

Seuraavat toimenpiteet ovat käytössä kaikissa toimintayksikön tiloissa ja palveluissa:

* Käsihygienia: kädet pestään aina ennen ja jälkeen potilaskontaktin, WC-käynnin jälkeen sekä ennen ruokailua. Käsidesinfiointiainetta on saatavilla vastaanottotiloissa, hoitohuoneissa ja kuntosalin yhteydessä.
* Puhdistus ja desinfiointi: Hoitopöydät, laitteet ja työvälineet desinfioidaan jokaisen asiakkaan jälkeen. Yhteiskäyttöiset pinnat (esim. ovenkahvat ) puhdistetaan säännöllisesti. Viikkosiivous sisältää lattioiden, saniteettitilojen ja muiden yhteisten tilojen perusteellisen puhdistuksen.
* Suojaimet ja varusteet: tarvittaessa käytetään suojakäsineitä, -maskeja ja -laseja erityistilanteissa. Ylimääräiset suojavarusteet hävitetään asianmukaisesti käytön jälkeen.
* Tartuntaoireisen asiakkaan hoito: Asiakkaalta kysytään ennen hoidon aloitusta mahdolliset infektio-oireet ja altistukset. Infektio-oireiset asiakkaat ohjataan tarvittaessa kotiin.
* Toimenpiteet mahdollisen tartuntatilanteen yhteydessä: Mahdollisessa tartuntatilanteessa yritys noudattaa terveysviranomaisten (esim. THL, aluehallintovirasto) ohjeita.Tiloihin tehdään tehostettu siivous, ja altistuneet henkilöt informoidaan välittömästi.

Tapaturmat ja niiden torjunta:

Suomen Fysioterapeutit ry:n on vakuuttanut yrityksen yrittäjät ammatillisella vastuuvakuutuksella sekä potilasvakuutuslain ( 948/2019 ) 6§ mukaisen vastuun varalle tarkoitetulla vakuutuksella. Potilasvakuutus kattaa hoitotilanteissa tapahtuneet tapaturmat. Edellytyksenä on, että tapaturma tapahtuu hoito- tai tutkimustilanteen yhteydessä.Medirex huolehtii tapaturmariskien torjunnasta esimerkiksi talviaikana torjumalla sisääntuloalueen liukkautta (esimerkiksi hiekoittamalla) taaten näin turvalliset kulkuyhteydet yrityksen toimitiloihin.

Ensiapuvalmius:

Yrittäjien ensiapuvalmiuksista huolehditaan pitämällä ensiaputaidot voimassa SPR:n ohjeistuksen mukaisesti kolmen vuoden välein. Fysioterapia yrittäjillä tulee olla voimassa EA1 tason ensiapukoulutus. Medirexin toimitiloissa on käytettävissä yleisimmät tarvittavat ensiapuvälineet sekä defibrillaattori.

Välineiden turvallisuus:

Käytettävien fysioterapiavälineiden kunto tarkistetaan säännöllisesti.

2.6 Työturvallisuus

Yrittäjät käyttävät työskennellessään asiakkaan kanssa hyvää työergonomiaa vähentääkseen fyysistä kuormittumista ( apuvälineiden käyttö ) sekä tarvittaessa suojavarusteita.

Yritys pyrkii ehkäisemään väkivaltatilanteita tunnistamalla potentiaaliset väkivaltauhkatilanteet mahdollisimman aikaisin etukäteen. Jos yrittäjien turvallisuus on uhattuna, on yrittäjällä mahdollisuus käyttää huoneessa olevaa hälytysnappia. Tätä painettaessa hälytys välittyy toimistoon sekä vartiointiliikkeeseen.

Yrittäjillä on voimassa oleva sopimus Botnia ry työterveyshuollon kanssa.

3. Toimitilat, laitteet ja tarvikkeet

3.1 Toimitilat, tilojen turvallisuus ja siivous

Keski-Pohjanmaan OMT-fysioterapian ( Punica Oy ) ja Medirexin solmimaan sopimukseen sisältyy hoitotilojen ja -välineiden käyttö, hoitotilojen siivous sekä laitehuolto, josta Medirex vastaa.

Yrityksen toimitilat sijaitsee osoitteessa Kaarlelankatu 55, Kokkola.

Kyseessä on Medirex Oy:n hallinnassa oleva 580 m2 liikehuoneisto, joka on muokattu terveydenhuollon käyttöön soveltuvaksi huomioiden tilojen ilmanvaihto, äänieristys ja siivous- ja terapiavälineiden säilytys. Yrityksemme toimitilat sijaitsevat näissä Medirexin tiloissa, josta yrityksellemme on varattu kaksi lukossa olevaa hoitohuonetta terapian toteuttamista varten. Huoneet sijaitsevat Vesiveijarin puolella olevalla käytävällä. Huoneisiin mentäessä on yhteinen pieni eteinen, josta pääsee molempien yrittäjien omiin hoitohuoneisiin. Toisessa hoitohuoneessa on lisäksi hätäpoistumistie. Huoneissa on palovaroittimet sekä kiinteistössä palohälytysjärjestelmä. Lisäksi muut tilat kuten odotusaula, kuntosali sekä jumppasali ovat yrityksemme vapaassa käytössä. Toimitilaan pääsee esteettä myöskin liikkumisen apuvälineillä. Ulko-ovessa on sähköinen avausjärjestelmä, joka johtaa yhteiseen odotusaulaan.

Toimipisteissä on käytössä murtohälytyspalvelu. Medirexin Vesiveijarin toimipisteellä on yhteinen turvallisuus- ja pelastussuunnitelma Vesiveijarin kanssa, joka on nähtävissä työsuojelukansiossa taukohuoneessa. Pelastussuunnitelman laatimisesta vastaa rakennuksen tai kohteen haltija.

Toimitilat siivotaan 3 kertaa viikossa ja siivouksesta vastaa yksityinen siivousalan yritys, jolta Medirex ostaa palvelut. Hoitopöytien ja geelipohjaisten kasvoaukontyynytjen puhdistuksesta vastaavat yrittäjät itse. Näiden puhdistus tapahtuu jokaisen asiakkaan jälkeen Desiplint aineella. Lisäksi hoitopöydän suojana on hoitopaperi, joka vaihdetaan jokaiselle asiakkaalle. Akupunktioneulat laitetaan käytön jälkeen niille erikseen merkittyyn vaarallisen jätteen astiaan,

3.2 Laitteet ja tarvikkeet

Yrittäjillä on sopimukseen kuuluvana käytössään Diarium- potilashallintajärjestelmä ja sen käyttöön tarkoitettu kannettava tietokone sekä tulostin, sähköinen hoitopöytä sekä muita terapiassa käytettäviä pienvälineitä kuten puristusvoimamittari ( Jamar ), urheiluteipit, mobilisaatiokiilat hoitohuoneissaan. Yrittäjillä on myös mahdollisuus käyttää Medirexin kuntosalia sekä liikuntatiloja ja niissä olevia laitteita ja välineitä. Fysikaalisia hoitolaitteita yrittäjät eivät terapiassaan käytä. Näiden edellämainittujen välineiden huollosta/ päivityksistä vastaa Medirex. Yrittäjien omia terapiassa käytettyjä pienvälineita ovat vastuskuminauhat, sensoriikan tutkimiseen tarvittavat välineet, Aku-tens laite, akupunktioneulat sekä käytettyjen neulojen jäteastiat.

4. Tietosuoja ja tietoturvallisuus

4.1 Potilastietojärjestelmä

Asiakastietojen kirjaukset tehdään sähköiseen Diarium- potilastietojärjestelmään, joka on yhteinen Medirexin sekä muiden ammatinharjoittajien / yrittäjien kesken. Potilastietojärjestelmä täyttää asiakastietolain (laki 703/2023) vaatimukset ja se löytyy Valviran tietojärjestelmärekisteristä. Potilastietojärjestelmä on liitetty Kanta-palveluiden potilastietovarantoon, mikä tarkoittaa sitä, että yrityksen asiakkaiden potilastiedot kirjataan Kanta-palveluihin. Asiakas voi Omakanta-palvelusta määritellä luovutetaanko tietoja Kanta-palveluiden kautta sähköisesti muille sosiaali- ja terveydenhuollon palveluntuottajille hoidon tarpeen niin edellyttäessä.

Potilasasiakirjojen käytöstä ja tietoturvasta on laadittu erillinen tietoturvasuunnitelma, jolla varmistetaan potilastietojen asianmukainen ja tietoturvallinen käsittely ja säilytys. Tietoturvasuunnitelman tavoite on ylläpitää asiakkaiden ja eri yhteistyökumppaneiden luottamusta yrittäjän tarjoamiin palveluihin sekä niiden tietoturvan, tietosuojan ja yksityisyydensuojan toteutumiseen.Tietoturvasuunnitelmaa ylläpidetään jatkuvasti ja täydennetään tarpeen mukaan. Tietojärjestelmät ovat Medirex Oy:n vastuulla. Medirex Oy:n tietosuojavastaava on Aino Nurmi , 06 8362200

4.2 Asiakas- ja potilastietojen käsittely

Tieto terveydenhuollon asiakkuudesta on lain mukaan salassa pidettävä potilassalaisuuden suojaama tieto. Yrityksen asiakas- ja potilasrekisteri on salainen sekä tarpeellisin toimenpitein suojattu.

Mahdolliset virheelliset asiakastietokirjaukset korjataan aina viipymättä. Potilaan yksityisyyden suojaa vaarantavista tietoturvaloukkauksista kerrotaan aina EU:n tietosuoja-asetuksen mukaisesti viipymättä potilaalle itselleen tai tämän lailliselle edustajalle.

Asiakastietoja luovutetaan eteenpäin vain lakiin perustuvasta syystä, asiakkaan erillisellä suullisella tai kirjallisella suostumuksella tai potilaan Kanta-arkistoon antaman tietojen luovutusluvan perusteella. Suullisesta tietojen luovutussuostumuksesta tehdään aina erillinen merkintä asiakasasiakirjoihin.

Palveluntuottajalla on velvollisuus kirjata kaikki rakenteisesti kirjatut potilasasiakirjamerkinnät valtakunnalliseen potilastiedon arkistoon (Kantaan). Asiakas voi halutessaan kieltää tietojen edelleen luovuttamisen Kanta-palveluiden kautta, mutta Kantaan kirjaaminen on aina Kanta-palveluihin liittyneen palveluntuottajan lakisääteinen velvollisuus.

Lakiin perustuvissa ostopalveluissa, kuten hyvinvointialueiden tilaamien sote-palveluiden osalta rekisterinpitäjä on lakisääteisesti palvelut tilannut taho. Rekisterinpitovastuun kuuluessa ostopalveluissa tilaajalle, ei asiakkaalla ole erillistä mahdollisuutta kieltää asiakastietojen palauttamista tilaajalle.

Kelan kuntoutuspalveluiden osalta palveluntuottaja on aina itsenäinen potilas- ja asiakastietojen rekisterinpitäjä, eikä tietoja luovuteta eteenpäin lähettävälle tai muulle taholle ilman potilaan suostumusta tai lakiin perustuvaa syytä. Kelan kuntoutuksen osalta lakiin perustuva syy voi olla kuitenkin esimerkiksi Kelan esittämä Kelan kuntoutuslakiin perustuva pyyntö saada tietoja kuntoutuksen edistymisestä, jos tiedolla voi olla vaikutusta etuuspäätöksen käsittelyyn.

Asiakasasiakirjojen kuten potilasasiakirjojen käsittelyssä noudatetaan EU:n yleistä tietosuoja-asetusta sekä lakia sosiaali- ja terveydenhuollon asiakastietojen käsittelystä (703/2023). Yrityksessä noudatetaan myös Kanta-arkiston toimintamalleja. Yrityksen tietoturvaa ja tietosuojaa on suunniteltu täsmällisemmin erillisessä lakisääteisessä tietoturvasuunnitelmassa, joka ei ole julkinen asiakirja.

Lisätietojen osalta yrityksen asiakkaiden käytettävissä on aina EU:n tietosuoja-asetuksen mukainen tietosuojaseloste, josta erillinen liite.

5. Omavalvonnan riskienhallinta

## 5.1 Riskien ja epäkohtien tunnistaminen ja korjaavat toimenpiteet

Yrityksellä on velvollisuus ilmoittaa työssään käytössä olevien välineiden tai laitteiden käyttöön liittyvistä puutteista tai vioista viipymättä Medirexin johdolle tai toiminnasta vastaavalle fysioterapeutille jotta mahdolliset ongelmat voidaan ratkaista tai niiden synty ehkäistä.

Valvontalaki 29 § ilmoitusvelvollisuudesta velvoittaa yksityisen palveluntuottajan korjaamaan asiakastyössä ilmoitetun epäkohdan tai epäkohdan uhan viipymättä. Hyvinvointialue Soiten maksusitoumuksissa olennaisesti asiakasturvallisuutta vaarantavissa epäkohdissa palveluntuottaja ilmoittaa asiasta hyvinvointialueelle ja valvontaviranomaiselle. Hyvinvointialueelle ilmoitus tehdään Laatuporttijärjestelmään osoitteessa https://soite.fi/asiointiopas/palaute-soitelle. Ilmoitus käsitellään Keski-Pohjanmaan hyvinvointialueen valvontayksikössä.

Hoitotilanteisiin liittyvät epäkohdat selvitetään ja korjataan välittömästi. Laitevioista ja kiinteistöön liittyvistä epäkohdista informoidaan Medirex Oy.tä

Ilmoitusvelvollisuutta ei ole, mikäli palveluntuottaja kykenee omatoimisesti korjaamaan puutteet tai uhkaavat puutteet itsenäisesti omilla toimillaan.

Epäkohtien korjaaminen jotka liittyy yrittäjän omiin välineisiin tai toimintaan tulee yrittäjän hoitaa itse. Medirexin kanssa sopimukseen kuuluvien tilojen, laitteiden tai välineiden käyttöön liittyvissä ongelmissa tulee ilmoittaa Medirexin vastuuhenkilölle asiasta välittömästi, joka ryhtyy tarvittaviin toimenpiteisiin epäkohdan korjaamiseksi. Asiakas- ja potilasturvallisuutta heikentävät epäkohdat toiminnassa tai laitteistoissa korjataan välittömästi.

6. Omavalvontasuunnitelman toimeenpano, päivittäminen ja julkaiseminen

6.1 Toimeenpano ja päivittäminen

Yrittäjät laativat ja päivittävät yhdessä omavalvontasuunnitelman lain edellytysten mukaisesti. Kerran vuodessa omavalvontasuunnitelma käydään läpi ja päivitetään tarpeen ja muuttuneiden olosuhteiden mukaan.

6.2 Julkaiseminen

Omavalvontasuunnitelma on nähtävillä yrityksen verkkosivuilla sekä toimipisteideen vastaanottotilassa.Suunnitelmaan kirjataan viimeisin päiväys, jolloin suunnitelmaa on muutettu.

Kokkolassa 28.2.2025

Marko Mäkinen, toimitusjohtaja Punica Oy

Susanna Sinivirta-Mäkinen, toimitusjohtajan sijainen Punica Oy

Omavalvontasuunnitelman liitteet:

Medirex tietosuojaseloste

Fysioterapeuttien eettiset ohjeet

# 